
2-Heteroaril-benzaldehidekből képezhető azometin-ilidek 1,7-elektrociklizációs reakciói

      TDK munkám során – melyet a Servier Gyógyszerkutató Intézetben készítettem el –
újszerű kinolin, izokinolin és naftalinvázas heterociklusok szintézisét valósítottam meg 1,7-
elektrociklizációs reakciók segítségével. Az 1,7-elektociklizáziós gyűrűzárások, melyek
gyakran szelektív és hatékony utat kínálnak héttagú gyűrűs rendszerek előállítására, kiváló
szintetikus potenciállal rendelkeznek a gyógyászati szempontból fontos célpontot jelentő
benzazepinek szintézisében.
      Az Intézetben korábban már vizsgálták az indolváz elektrociklizációs reakcióit. Az
indolil-benzaldehidek és N-szubsztituált-α-aminosavak reakciója során 1,7-elektrociklizációs
reakció mellett 1,5-elektrociklizációval képződő termék képződését is megfigyeltek. E munka
folytatásaként érdekesnek bizonyult ugyanezen reakciót megvizsgálni kinolin, izokinolin és
naftalin vázak esetében is.
      Feladatom a Suzuki-reakcióval előállítható kinolil-, izokinolil- és naftilbenzaldehidekből
N-szubsztituált-α-aminosavakkal dekarboxilatív kondenzáció útján in situ keletkező α,β:γ,δ-
telítetlen, N-szubsztituált, nem stabilizált azometin-ilidek 1,7-eletrociklizációs gyűrűzárásainak
vizsgálata és az egyes aldehidek elektrociklizációs reakcióban mutatott reaktivitásának feltérké-
pezése volt.
      Kutatómunkám eredményeként számos új, az irodalomban eddig le nem írt anellált
benzazepin származékot állítottam elő. Meghatároztam a kinolin, izokinolin és naftalin vázak
1,7-elektrociklizációs reakcióban mutatott aktív pozícióit, melyeket kvantumkémiai
számításokkal alá is támasztottam.



